|  |  |  |
| --- | --- | --- |
|  |  |  |
| Sid over for hinanden og sørg for at have øjenkontakt. Lyden bliver utydelig, hvis du står med ryggen til eller er i et andet rum.**1** | Sørg for, at høreapparater eller CI samt andre tekniske hjælpemidler er opladte og i brug.**2** | Sørg for, at der er gode lysforhold, så din samtalepartner kan se dit ansigt, din mund og dine hænder.**3** |
| **4**Undgå baggrundsstøj. Skru ned eller sluk for lydkilder såsom TV eller radio. Gå et andet sted hen, hvis der er for meget larm. | **5**Tal langsomt og tydeligt med almindelig stemme – overdriv ikke. Støt samtalen med tydelig mimik og kropssprog. | **6**Giv dig god tid til samtalen. På den måde får du og din samtalepartner lettere ved at forstå hinanden. |
| **7**Hvis mange deltager i samtalen, så tal en ad gangen.  | **8**Tjek at du og din samtalepartner har forstået hinanden. Gentag dig eller brug andre ord, hvis du finder det nødvendigt. | **9**Understreg det du taler om ved at pege på billeder eller genstande. Støt evt. samtalen ved at skrive stikord. |

**Gode råd**

- for bedre kommunikation med hørehæmmede

Mange personer med høretab bruger høreapparater eller cochlear implants

(CI) samt høretekniske hjælpemidler, for at kompensere for deres nedsatte hørelse. Disse hjælpemidler er dog kun en *del* af kompenseringen. Langt vigtigere er det, at omgivelserne og pårørende giver den hørehæmmede bedst mulige forudsætninger for at deltage i samtaler. Følgende råd afhjælper personer med hørenedsættelse og erhvervet døvhed: